cyanic-selkie/wikianc huggingface dataset:
Nanyanga
Nanyanga (Sinice 南阳) est maxima Honaniae urbs in Sinis sita, quam circa 9 713 112 incolae anno 2020 habitabant. Area geographica est 26 511 chiliometra quadrata.
Historia
Homo erectus regionem circa Nanyangam abhinc annorum circiter 550 000 colebat.
La Meyze
La Meyze (Occitanice La Meisa) est commune Francicum 841 incolarum (anno 2008) praefecturae Vigennae Superioris in provincia Lemovicensi
Fontanellatum
Fontanellatum   seu Fontana Lata (alia nomina: Fontanalata, Funtana Lata ) (Italiane Fontanellato) est oppidum Italiae et municipium, in Provincia Parmensi regionis Aemiliae-Romaniae situm. Incolae Fontanellatenses appellantur.
Municipia finitima
Fidenza, Fontevivo, Noceto, Parma, San Secondo Parmense, Sissa Trecasali, Soragna.
Index Asteroidum 168001-169000
Ecce index asteroidum qui numeri ex 168001 ad 169000 habent. Vide omnes indices asteroidum in Index Asteroidum.
Folium (charta)
right|thumb|Pagina recta, pagina versa aliaeque [[Codex|codicis partes:
1 - Involucrum
2 - Religatura
3 - Guarda
4 - Spina
5 - Apex
6 - Princeps
7 - Fundus
9 - Pagina versa
10 -Canalis]]
Folium est lamen chartacea; ex his libri conficiuntur. In libris manu scriptis folia singula saepissime numerantur, sed in libris impressis hodiernis paginae separatim. Folium e duabus paginis constat, recta et versa. In imagine nostra "pagina recta" (8), cum pagina versa quam non videmus, folium unum constat.
Fridericus Caesius
Fridericus Caesius '''marchio II. Monticellorum', vulgo Federico Angelo Cesi'' (natus die 26 Februarii 1585; Aquis Spartis die 1 Augusti 1630 mortuus), eruditus Italiae, conditor fuit anno 1603 Academiae Lynceorum.
E familia nobili sub dicione pontificia florente ortus est, patre Friderico Caesio primo Monticellorum marchione, matre Olympia de Ursinis, patruo cardinale futuro. Romae natus et educatus, anno 1614 Artemisiam Columnam in matrimonium duxit quae mox puerperio mortua erit. Anno 1617 nuptiis secundis Isabellam de Salviatis duxit, e qua filiam Olympiam genuit. Ab anno insequenti, Roma relicta, Aquis Spartis habitabat. Patre die 24 Iunii 1630 mortuo, titulos domini Aquae Spartae marchionisque Monticellorum brevissime gessit. Ipse eodem anno mortem obiit.
Lynceorum princeps
Ioanne Heckio Batavo propter rixam in carcere iacente, qui artem medendi Scandiliani in oppido apud maternam Ursinorum familiam prospere egerat, Fridericus Caesius iuvenis familiarem iuris tironem Franciscum Stellutum Fabrianensem ad captivum liberandum misit. Quo facto Caesius et Stellutus de rebus scientificis colloqui cum Heckio incipiebant, qui iam apud universitatem Perusinam in botanica eruditus insuper alchemiae et astrologiae studebat. Is praeter alios modum scientiae persequendae vitaeque studiosae vivendae praescripsisse censetur quem alii libenter acceperunt. Collega quarto convitato Anastasio de Filiis Interamnensi Caesiorum fortasse cliente, Fridericus annum undevigesimum agens Academiam condidit "Lynceorum", videlicet "eorum qui sicut lynces perspicuunt". Quae academia, primum die 17 Augusti 1603 congressa, die 25 Decembris eiusdem anni rite constituta est. Fridericus autem interdictionem patris mox incurrit, cui neque mores Heckii neque inutilia Academicorum studia placebant. Illis tribus statim a Roma expulsis, Fridericus acta Academiae usque in annum 1609 per epistulas assidue gerebat.
Leidensis Vossianus Lat. Q 79
Leidensis Vossianus Lat. Q 79 est liber manu scriptus saeculo IX ineunte factus, hodie sub illo siglo apud bibliothecam Academiae Lugduno-Batavae servatus, quo textus carminis Phaenomenorum ab Arato Solensi scripti in versione a Germanico Caesare confecta servatur. Liber tam propter imagines constellationum quam ob textum ipsum celebratur.
Meuzac
Meuzac (Occitanice Meusac) est commune Francicum 725 incolarum (anno 2008) praefecturae Vigennae Superioris in provincia Lemovicensi
4030 Archenhold
4030 , olim designationibus 1984 EO1, 1970 SO, 1980 DP2, et 1980 ET agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Henrico Debehogne, astronomo apud Observatorium Europaeum Australi versato, repertus est.
Rerum orbitalium ratio epochae constitit. Qua epocha 4030 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Eduardus Fraenkel
Eduardus Fraenkel (Berolini familia Iudaica die 17 Martii 1888 natus; Oxoniae die 5 Februarii 1970 mortem sibi conscivit) fuit sermonum antiquorum philologus Germanicus.
Anno 1934 Fraenkel, qui antea Tubingae docebat, in Anglia consedit quia die 30 Ianuarii 1933 Adolfus Hitler ad summam rerum accesserat, et legibus novis inauditisque ferendis gentem Iudaeorum opprimere coeperat.
Debora (persona Biblica)
Debora (Hebraice דְּבוֹרָה, "apis") est persona Veteris Testamenti sive Tanach. Liber Iudicum eam inter iudices duodecim tribuum Israël numerat. In quarto libri Iudicum capitulo de pugna narratur, quam Barac iussu Deborae commisit, quinto capitulo eadem pugna antiquissimo carmine (sic dicto "carmine Deborae") modo poetico celebratur.
Narratio biblica
Debora erat uxor cuiusdam Lapidoth. In libro Iudicum sola est femina, quae munere iudicis (Hebraice: שׁפְטָה) fungebatur. Israëlitae ad sedem eius venerunt, quae erat "sub palma inter Rama et Bethel in monte Ephraim" (Iud. 4,5) in terra tribus Beniamin, ut iudicium diceretur. Populum regebat, cum Iabin esset rex Asor et populum Israël per viginti annos opprimeret (Iud. 4,2-3). Praeterea Debora prophetissa (Hebraice: נְבִיאָה, Iud. 4,4) dicitur, quae Barac divino instinctu iubet decem milia pugnatorum contra Iabin ac ducem militum eius nomine Sisara in expedtionem educere (Iud. 4,6). Hoste fugato quaedam mulier nomine Iahel Sisaram, qui in tabernaculum eius fugerat, malleo occidit (Iud. 4,22).
Musica
Oratorium Deborah a Georgio Friderico Handelio conscripto anno 1733 Londinii editum est.
Pontault-Combault
Pontault-Combault est urbs et commune Francicum 37'631 incolarum (anno 2012) praefecturae Sequanae et Matronae in regione Insula Franciae.
Fons Vivus
Fons Vivus (Italiane: Fontevivo) est oppidum Italiae et municipium, in Regione Aemilia-Romania et in Provincia Parmensi situm.
Gradalis
Gradalis, sive (sanctum) graal, in fabulis Medii Aevi est res pretiosa et sancta ab equitibus Arthuri regis quaesita. Saepe dicitur esse vas ex quo Iesus in Ultima Cena ederit vel biberit, et in quod Ioseph ab Arimathaea sanguinem Christi crucifixi acceperit.
Helinandus in chronicis suis sub anno 718 haec de gradali refert:
"Hoc tempore in Britannia cuidam eremitae monstrata est mirabilis quaedam visio per angelum de sancto Ioseph decurione, qui corpus Domini deposuit de cruce; et de catino illo sive paropside, in quo Dominus coenavit cum discipulis suis; de quo ab eodem eremita descripta est historia, quae dicitur de gradali. Gradalis autem sive gradale Gallice dicitur scutella lata, et aliquantulum profunda; in qua pretiosae dapes cum suo iure divitibus solent apponi gradatim, unus morsellus post alium in diversis ordinibus; et dicitur vulgari nomine graalz, quia grata et acceptabilis est in ea comedenti: tum propter continens, quia forte argentea est, vel de alia pretiosa materia; tum propter contentum, id est ordinem multiplicem pretiosarum dapum."
Meilhac
Meilhac (Occitanice Melhac) est commune Francicum 482 incolarum (anno 2008) praefecturae Vigennae Superioris in provincia Lemovicensi
Typologia (Biblia)
Typologia (Graece τύπος „imago, exemplum“) est terminus technicus theologiae Christianae genus interpretationis biblicae significans, quo persona aut res gestae Veteris Testamenti (raro mythologiae antiquae) exemplum (typus) personae aut rerum gestarum Novi Testamenti (antitypus) explanantur. Hoc modo demonstretur id, quod in Vetere Testamento annuntiatum sit, in Novo Testamento compleri.
Quando quo consilio typologia in usu fuerit
Methodo exegetica typologiae multi imprimis tempore ecclesiae antiquae (sed etiam medio aevo) ad vetus testamentum explanandum usi sunt, ut demonstrarent Iesum vere illum esse, quem prophetae Messiam sive Christum annuntiaverant. Typologia sita est in persuasione historiam a Deo administrari et in finem ab eo propositum gubernari; Christo nato res in meliorem statum versas, tempus non lapsum, sed completum esse. Hac persuasione quidam eventus ante acti quasi prophetiae temporis futuri intellegi potuerunt. Iam in evangeliis res veteris ac novi testamenti iuxta compositae sunt, ut puta in Mt 20,40: Sicut enim fuit Ionas in ventre ceti tribus diebus et tribus noctibus, sic erit Filius hominis in corde terrae tribus diebus et tribus noctibus, quasi veritatem promissionis probantes. Christianis Bibliam sic interpretantibus vetus testamentum plenum exemplis vel signis fuit, quae ad Iesum Christum reicierent. Usu typologiae Iudaeis atque Iudaeis Christianis et arta veteris cum novo testamento coniunctio et principatus novi demonstrari, loci obscuri exponi potuerunt. Praeterea narrationes ac imagines ex vetere testamento sumptae, propterea quod ex religione Iudaica erant, a Christianis persecutionibus saepe expositis minore periculo adhibebantur. Itaque primae Christianorum imagines (ut puta in catacumbis) praeter symbola etiam res veteris testamenti pictas monstrant, quae typologice legebantur.
Alexander a Lacu
Alexander a Lacu Ocist / OSB (1552–1613) fuit abbas Hilariensis, Garstensis et Cremifanensis. Inter primores propugnatores Contrareformationis in Austria Superiori numeratur.
Vitae prima pars
Alexander a Lacu anno 1552 Lugani Helvetiae natus est. Gente nobili ortus Cardinalis Bellarmini discipulus fuit. Deinde Romae, Friburgae et Papiae studiorum causa commoratus est.
Anno 1576 Basiliae domicellarius, deinde Novocomo archidiaconus factus ibique sacerdos ordinatus est. Anno 1580 Constantiae praebenda concessa, mox archipresbyter Lugani dictus, anno 1584 protonotarius apostololicus nominatus et anno 1586 Vindobonam in professuram vocatus est. Eodem anno capellanus aulicus Ernesti archiducis factus, 1587 et 1589 rector Universitatis Viennensis fuit.
Tumultus rusticorum 1594–1597
Pluribus annis consumptis, quibus inter monasterium et incolas paroeciarum acriter de vera confessione concertabatur, abbas Alexander quamvis auctoritate archiducali innixus tandem resistentia plebis, quae maxima ex parte confessioni Lutheranae adhaerebat, impediebatur, quominus reformationem Catholicam in paroeciiis ad abbatiam pertinentibus exsecutus est. Iram populi non evitasset nisi raptim nave per Danubium efugisset. Cum ordines tum ipse abbas iracundus exercitum ad plebem puniendam miserunt, qui tanta crudelitate saeviebat, ut abbas Alexander anno 1596 plebe coactus abbatiam Hilariensem resignavit et in monasterium Garstensem recessit.
Ultimi vitae anni
Postquam papa Clemens VIII Alexandro transitum ad ordinem Sancti Benedicti concessit, anno 1600 abbas Garstensis factus est. Mox in Cremifanum postulatus, ibi die 21 Iulii 1601 in munus abbatis Cremifanensis inauguratus est, administratione abbatiae Hilariensis die 7 Septembris anno 1600 deposita.
Cremifani prospere vitam monasticam reformavit, numerus monachorum eo regnante perspicue crevit. Imprimis cantones Catholici Helvetiae Alexandro honorem cardinalatus quaerebant, quod adhuc „pileus spei“ in gazophylacio ecclesiae Cremifanensis asservatus testatur, die 19 Maii anno 1613 autem Lentiae mortuus in ecclesia Cremifanensi ante altarem Sancti Agapiti sepultus est.
Masléon
Masléon (Occitanice Mas Leu) est commune Francicum 349 incolarum (anno 2008) praefecturae Vigennae Superioris in provincia Lemovicensi
Tippi Hedren
Tippi Hedren sive sollemniter Nathalie Kay Hedren (anno 1930 nata) est scaenica et animalium tutrix Americana, quae duabus innotuit partibus in pelliculis ab Alfredo Hitchcock factis: The Birds (1963) et Marnie (1964).
Pommeuse
Pommeuse est commune Francicum 2'835 incolarum (anno 2012) praefecturae Sequanae et Matronae in regione Insula Franciae.
Tippi Hedren
De vita
Nathalie Kay Hedren Novae Ulmae in oppido Minnesotano 19 Ianuarii anno 1930 nata est ex Dorothea Henrietta matre et Bernardo Carolo Hedren patre, mercatore emporii. "Tippi" a patre blande appellabatur, quo usa est praenomine scaenico et cotidiano. Adulescens palam in emporiis loci vestes exhibere coepit. Finitis gymnasii studiis suum provectura curriculum Novum Eboracum demigravit. Bis in prima pagina Life ephemeridis se ostendit.
Anno 1952 Hedren Petro Griffith mangonii moderatori nupsit, et anno 1957 Melaniam filiam peperit. Sed divortio facto Tippi parens solitaria filiae quattuor annorum, ipsaque femina triginta annorum, ineuntibus annis 1960 Angelopoli versabatur et praeconiis edicendis quaestum faciebat. Alfredus Hitchcock autem, moderator pellicularum Anglicus, cum illam quondam aquam mineralem praeconialiter laudantem vidisset, pactum cinematographicum septem annorum fecit cum illa femina, quae scaenicam artem leviter modo degustaverat.
Hitchcock novam scaenicam suo more suam fecit, nam eam a ceteris histrionibus separabat, vestitum moresque dictabat, atque etiam nomen blandum actricis suae singulis virgulis 'Tippi' circumclusum scribi voluit. Hedren primas partes ("Melanie Daniels") in fabula cinematographica The Birds (1963) egit, et praemio Golden Globe optimae actrici anni 1963 dedicato ornata est. Postero anno primas partes egit in Marnie, fabula cinematographica, de qua opiniones spectatorum ancipites fuerunt. Munera ad has pelliculas petinentia Tippi magnas sibi (et sane etiam Alfredo Hitchcock) aerumnas conflavisse narrat. Nam cum in 'Avibus' (The Birds) ageret, possidendi cupiditatem moderatoris experiri debebat, ac necopinatos tolerare actus, qui praeter promissa fiebant. In Marnie facienda Tippi urgendi temptationes amorisque confessiones moderatoris perferre debuit. Quae ratio difficilis narratur in pellicula televisifica The Girl (2012), nam ita Tippi ab Hitchcock appellari solebat.
Ita finita est opera cum Alberto Hitchcock consociata, et Tippi, per duennium opere destituta. Sed anno 1967 partes minores ("Martha") egit in A Countess from Hong Kong, ultima pellicula a Carolo Chaplin facta. Annis 1970 partes minores egit in levioribus pelliculis. Anno 1981 delata est pellicula Roar ('Rugitus'), cui praeparandae Tippi et illius temporis maritus Noel Marshall sex septemve annos consumpserunt.
Pomponne
Pomponne est commune Francicum 3'579 incolarum (anno 2012) praefecturae Sequanae et Matronae in regione Insula Franciae.
Impetus Orlando Iunio 2016 factus
Die 12 Iunii 2016 in Pulse, deverticulo nocturno gay Orlando in urbe Floridae situm, quadraginta novem homines necati, circa quinquaginta tres vulnerati sunt. Homicida fuit quidam Omar Mateen, civis Americanus, viginti novem annos natus, qui a vigilibus interfectus est.
Inception
Inception, Latine sit "inceptio", est pellicula de rebus futuris narrans.
Impetus Orlando Iunio 2016 factus
Haec caedes in historia Civitatum Foederatarum est mortiferissimus coniectus magnarius, actus terrorismi post impetus 11 Septembris, et impetus in homines LGBT.
Bellus Mons prope Turones
Bellus Mons prope Turones, Francogallice Beaumont-lès-Tours, fuit commune praefecturae Ingeris et Ligeris, anno 1823 abrogatum, cuius terrae hodie inter suburbia Turonensia comprehenduntur. Ibi olim florebat, ubi mense Maio 1444 Margarita Andegavensis cum matre Isabella Lotharingiae morabat dum induciae Turonenses inter Anglos et Francicos conveniebantur. E quibus colloquiis evenit futurum Margaritae cum Henrico VI matrimonium.
Sagittarius serpentarius
Sagittarius serpentarius est species magnarum et plerumque terrestrium avium praedatoriarum ordinis Accipitriformium, quae in Africa endemica est, maximam partem in apertis terris gramineis savannisque regionis sub-Saharanae, invenitur. Species a Ioanne Friderico Miller anno 1779 primum descripta est. Quamquam inter accipitriformes digeritur, in grege cui sunt multae aliae aves praedatoriae diurnales, sicut Milvinae, Elaninae, Perninaeque familiae Accipitridarum, Accipitrinae, vultures (Aegypiinae, Cathartidae), et Circinae, in Sagittariidas, suam familiam propriam, digeritur.
Sagittarius serpentarius facillime agnoscitur quia corpus aquiliforme magnum est, cruribus gruiformibus, ut adultus usque ad 1.3 metra alta sit. Mas et femina similes videntur. Adultis est facies rubra et aurantia sine pinnis, plumis plerumque canis, crista obscura et complanata, nigrisque pinnis volatus et femoribus.
Fetura omnibus anni temporibus fit, plerumque tempore sicco maturo. Nidus in summa arbore spinosa construitur, et ova ab uno ad tria paruntur. Cum cibus abundet, omnes tres pulli supervivere possunt. Sagittarius serpentarius praeda super solo venatur, quam saepe cruribus interficit. Insectis parvisque vertebratis vescitur.
Sagittarius serpentarius latam distributionem geographicam habet, sed inspectiones certorum locorum monstrant omnem multitudinem propter detrimentum habitationis rapide minuere. Species ergo vulnerabilis abs consociatione internationali ad naturam conservandam describitur. Imago Sagittarii serpentarii arma heraldica Sudaniae et Africae Australis exornat.
Impetus Orlando Iunio 2016 factus
Auctor, Omar Mir Seddique Mateen (16 Novembris 1986—12 Iunii 2016), fuit Musulmanus piissimus ex Port St. Lucie (Portu Sanctae Luciae) Floridae, 125 milia (201 km) ab Orlando distans. Natus erat Novi Eboraci parentibus Afganicis. Pater coniecturam fecit sententiam filii ab homophobia inspiratam fuisse.
Baracus Obama, praeses Civitatum Foederatarum, hanc rem "actionem odii et tromocratiae" vocavit, et "solidaritatem inter cives" contra intolerantiam postulavit.
Carolus Lenze
Carolus vulgo Karl Lenze mathematicus et idiomatis Volapük peritus Germanicus fuit Islebia ex urbe oriundus.
Actiones linguam Volapük spectantes
Lenze primus magister istius linguae constructae, qui diploma ab Martino Schleyer cifal natus est. Sermonem istum anno 1879 edidicerat. Decennio post autem res omnes ad Volapük pertintentes sibi abdicavit ob fautorum muldiscordias dissensionesque multas, cum ipse secretarius officialis congressus magni anno 1884 Friedrichshafen celebrati fuisset.
Lenz stenographiam quoque ad Volapük aptabat. Quae cum ita sint: abhorruit a novatoribus linguam simpliciorem reddituris, unde videlicet unitas non solum grammaticae sed etiam glossarii perderetur (multaj simpligoj, novstrukturadoj, reordigoj kaj herezaj idoj). Lenz omnes verbi temporalis formas computaverat et mire 505.440 versiones invenit!
Inception
Argumentum
Dominicus Cobb, cuius personam Leonardus DiCaprio agit, est somniorum "extractor" cuius munus est secreto in somnia victimarum inrumpere et cum eis eo consilio conloqui, ut quaedam secreta requisita prodant. Cobb, quia uxor paucis annis ante mortem sibi consciverat, in Civitatibus Foederatis Americae capitis accusatur, quam ob rem a liberis suis separatus extra CFA vivere debet. Saito, negotiator praedives Iaponicus, Dominico Cobb dicit se ut pote perdivitem magnam potestatem habere et ei auxilium adlaturum esse, si mandatum accipiat et bene exsequatur. Mandatum est quod vocatur inceptio.
Teruyuki Moniwa
Moniwa Teruyuki (茂庭 照幸) est pedilusor Iaponiensis, et etiam Turmae Pediludicae Nationalis Iaponiae (2003 - 2006) lusor fuit. inter alia cum turmis Shonan Bellmare, FC Tokyo et Bangkok Glass lusit. Nunc ad gregem Cerezo Osaka pertinet.
Inception
Argumentum
Cobb ergo inceptionem mandatam accipit: in mente Roberti Fischer cuiusdam — qui in negotiis est aemulator divitis Saito — sententiam insereret, cuius vi ille consilium caperet imperii mercatorii dissolvendi, quod imperium hereditate a patre suo morbo exitiali affecto accepturus est.
Cobb cum sodalibus suis ut mandatum bene exsequeretur non solum somnium Roberti Fischer intrare debet sed etiam somnium in somnio et in hoc somnio alium ita ut denique in tertio vel quarto somnio infra, ut ita dicam, mundum verum moveat. Sunt autem impendimenta. Primum in mente et ita in somniis Roberti Fischer sunt propugnatores qui ut necarent et ita expellerent invasores aggrediuntur. Deinde umbra uxoris mortuae in somniis etiam atque etiam apparet et consilia frangit. Cobb enim olim cum uxore perlonge feliciter in somnio vivebat. Ut tamen postremo in mundum verum reverterent uxoris menti per inceptionem sententiam inseruit quod sibi mortem consciscere necesse sit quippe in mundum verum reversura sit. Sed uxor in mundum verum reversa putare pergit se in somnio vivere et iterum sibi mortem consciscit ut in mundum verum ut putat reverteret. Cobb ergo se in magna culpa esse putat quam ob rem umbra uxoris in eius somniis apparet. Denique autem in somnio se cum uxoris umbra reconciliare potest.
Mandato denique feliciter exsecuto Cobb in civitates revertere et infantes invenire potest quia Saito, qui multum auctoritate valet, ita ordinavit.
Congregatio
Congregatio (< con + grex) valere potest:
Hugo McVay
Hugo McVay (natus in Carolina Meridionalis die 1 Ianuarii 1788; mortuus in Lauderdale County die 9 Maii 1851) fuit rerum politicarum peritus Americanus factionis Democraticae, qui inter alia anno 1837 (a die 22 Iulii usque ad diem 30 Novembris) Alabamae gubernator ad interim fuit.
A Portrait of the Artist as a Young Man
A Portrait of the Artist as Young Man est mythistoria prima ab Iacobo Joyce die 29 Decembris 1916 Anglice edita. Opus partibus quinque experimentalem narrandi modum exhibet, quod Stephani Daedali vitam iuvenis flumine conscientiae narrat. Stephanus primum Catholicam religionem servit. Quaerendo tandem se repressum esse religione intellegit; ergo Europam liberationis quaerendae proficiscitur. Cognomen Stephani "Daedalus" a Metamorphosibus Ovidii ortum est. Libri epigramma est "Et ignotas animum dimittit in artes" (Ovid. Met. VIII). Opus quaestiones identitatis artisque explorare conatur.
Hippolytus (heros)
Hippolytus (Graece ) in mythologia Graeca est filius Thesei, regis Athenarum, et bellatricis Amazonis sive Hippolytae sive potius Antiopae. Periit ex Veneris insidiis, quia Hippolytus, Artemidis sectator, amorem respuebat nec cum feminis coire volebat. Fortuna eius improspera ab Euripide in sua tragoedia eiusdem nominis narratur.
Hippolytus in tragoedia Euripidis
In tragoedia Eurypidea Hippolyto, consecrato deae Dianae,manere voluit cum virgine; quod irritavit deam Venerem. Dea Venere irritata, Hippolytum punire constituit: Phaedram, filiam novercam Hippolyti, in amorem pro Hippolyto patre suo traxit, sed Hyppolytus amorem Phaedrae recusavit; praeterea Hippolytus ancillae suae amorem suum revelavit.
Phaedra, perdita propter amorem Hippolyti recusatum, de arbore se suspendit et viro Theseo epistulam scripsit, ubi adseruit Hippolytum corpus eius violavisse.
Theseo sucenso, is patri suo Neptuno (non Aegeo ut multi dicunt) mortem Hippolyti petivit; Neptunus enim Theseo tria desideria concesserat.
Post controversiam inter Theseum Hippolytumque, Hippolytus currum suum rapuit, sed taurus quidam a Neptuno deo missus, equum Hippolyti exterruit et ipse e curru cecidit et mortuus est.
Interim dea Diana dolum institutum dea Venere Theseo revelavit; tunc demum his verbis auditis Theseus Hippolytum excusavit.
Post mortem Hippolyti
Quia Venus Hippolytum interfecit, Diana in iracundia ultionem propter mortem eius vacati mariti petiit, dein magnum aprum contra Adonem amantem deae Veneris concitavit. Ado ictu mortuo transductus est in regnum mortuorum, et pulchritudine sua Proserpinam reginam mortuorum et mulierem Plutonis in amorem incidere fecit.
De Troezeniorum cultu
Troezenii Hippolyto fanum cum templo et sacerdote dedicarunt ubi ei quotannis sacrificabant. Mos erat virginem omnem antequam nuberet cirrum capillorum sibi secare atque in templum portare. Non heroem enim ut alii sed deum esse factum existimabant quem aurigae caelesti adsimulabant
Makoto Tanaka
Tanaka Makoto (田中 誠) est pedilusor Iaponiensis, et etiam Turmae Pediludicae Nationalis Iaponiae (2004 - 2006) lusor est. inter alia cum turmis Júbilo Iwata et Avispa Fukuoka lusit.
Ouanary
Ouanary est commune Francicum 124 incolarum (anno 2012) in praefectura et regione transmarina Guiana Francica in America Australi sita.
Clemens Comer Clay
Clemens Comer Clay (natus in Halifax County die 17 Decembris 1789; mortuus in Huntsville die 7 Septembris 1866), causidicus, fuit rerum politicarum peritus Americanus factionis Democraticae, qui inter alia ab anno 1835 usque ad annum 1837 Alabamae gubernator fuit. Praeterea Clay in Civitatum Foederatarum senatu Alabamae legatus fuit.
Poligny (Sequana et Matrona)
Poligny est commune Francicum 825 incolarum (anno 2012) praefecturae Sequanae et Matronae in regione Insula Franciae.
Buswiller
Buswiller (Germanice Büsweiler) est commune Francicum 235 incolarum (anno 2013) praefecturae Rheni Inferioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Aemilius Delahaye
Aemilius Delahaye (Turone die 16 Octobris 1843; mortuus in Saint-Raphaël  praefecturae Varus die 1 Iunii 1905) fuit magister officinarum Francicus, qui notus est ut autocinetorum officinae eiusdem nominis conditor.
Compsognathus
Compsognathus est genus exstinctum reptilium parvorum quae abhinc circiter 150 milliones annos sub epocha Iurassica superiori vixerunt. Una tantum species huius generis recognoscitur, videlicet Compsognathus longipes, carnivorus, in familiis convivens, Europam incolans. Haec animalia in serie cinematographica Jurassic Park paret quo ut vivide socialem, fere item ut Anates platyrhynchos, curiosum et infestum depinguntur.
Absconium
Absconium est commune 4152 incolarum (anno 2006) praefecturae Septentrionis in Franciae borealis regione Septentrione et Freto.
Linguistica historica
Linguistica historica est linguisticae pars, quae mutabiles humanae linguae condiciones tractat. Lingua humana generatim etiam lingua naturalis appellatur, ut, quanta inter linguas artificiales (sicut programmandi linguas) et linguas tamquam natura, a cotidiana colloquendi communione sponte sua ortas, intersit differentia, pronuntietur. Historicae igitur linguisticae est humanam naturalemve linguam, quomodo in locis et temporibus varietur et mutetur, investigare. Hic natura linguae duobus intellegitur modis, quorum una est structura, altera autem norma.
De lingua explicanda
Structurae et normae dualitas in linguarum naturalium causis et condicionibus sive synchronice sive diachronice tractandis respicienda est.
Quae res linguistica historica contineantur
Linguistica historica varios ad linguas historice pertractandas aditus praebet, e quibus suum quisque finem suasque rationes habet.
Etsi suis quidem methodis finibusque inter se separatae sunt hae provinciae, tamen convictu quodam conexae ita apte cohaerent, ut nullo modo dissolvi queant nec debeant. Linguistica historico-comparativa et linguistica diachronica sibi invicem prosunt. Illa enim in praeterita penetrat huius auxilio, cum comparatio historica in protolingua restituenda fructum capiat ex mutationum typologia in investigatione diachronica collecta. In exitu autem interna historia cum externa confluit, nam constat grammaticam periclitatarum linguarum structuram inopia locutorum paulatim marcescere.
Castrum Bardi
Castrum Bardi seu Bardum (alia nomina: Bardium ) (Italiane: Bardi) est oppidum Italiae et municipium, in Regione Aemilia-Romania et in Provincia Parmensi situm.
Shinji Murai
Murai Shinji (村井 慎二) est pedilusor Iaponiensis, et etiam Turmae Pediludicae Nationalis Iaponiae (2005 - 2006) lusor est. inter alia cum turmis JEF United Chiba, Júbilo Iwata et Oita Trinita lusit.
Krzeszowice
Krzeszowice (Polonice: Krzeszowice) est urbs et sedes munita in palatinatu Poloniae Minoris (vulgo Małopolskie) Poloniae meridionalis.
Allmendingen
Allmendingen potest esse:
Carolus Alfredus Castañeda Magaña
Carolus Alfredus Castaneda Magaña (Chalchuapa in urbe natus die 24 Aprilis 1954) est politicus Salvatoriae.
Shakesperius Latinus
De Shakesperio Latinista et Latinizato hic legere potes.
Gulielmus Shakesperius scriptor scaenicus Anglicus "small Latin and less Greek" cognovit, scilicet "pauca Latinae, minora Graecae linguae". Lingua autem Latina in textu Shakesperiano interdum reperitur. Honorificabilitudinitatibus in act. V sc. I ludi Love's Labour's Lost est hapax legomenon in opera Shakesperii, longissimum Latinum verbum in opera Gulielmi Shakesperii Anglice et forma ablativi absoluti pluralis verbi Latini mediaevalis honorificabilitudinitas.
Opera Shakesperiana Latine reddita
Gulielmi Shakesperii libri ex Anglico in Latinum sermonem saepiuscule conversi sunt. Exempli gratia:
4031 Mueller
4031 , olim designationibus 1985 CL et 1969 EN1 agnitus, est asteroides systematis solaris nostri, asteroidibus Cinguli Principalis Interioris attributus. Astronomis terrestribus magnitudinem absolutam monstrat. Die  a Carolina Ioanne Spellmann Shoemaker, astronomo apud Observatorium Palomar versato, repertus est.
Rerum orbitalium ratio epochae constitit. Qua epocha 4031 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Arthurus Pendleton Bagby
Arthurus Pendleton Bagby (natus in Louisa County anno 1794; mortuus in Mobile die 21 Septembris 1858), causidicus, fuit rerum politicarum peritus Americanus factionis Democraticae, qui inter alia ab anno 1837 usque ad annum 1841 Alabamae gubernator fuit. Praeterea Bagby in Civitatum Foederatarum senatu Alabamae legatus fuit.
Marval
Marval (Occitanice Marvau) est commune Francicum 579 incolarum (anno 2008) praefecturae Vigennae Superioris in provincia Lemovicensi
Andreas Guarnerius
Andreas Guarnerius (vulgo Andrea Guarneri) Cremonensis (natus Cremonae circa annum 1626; ibidem mortuus anno 1698) fuit fidicularum fabricator Italicus.
Papaichton
Papaichton etiam Papaïchton est commune Francicum 6'097 incolarum (anno 2012) in praefectura et regione transmarina Guiana Francica in America Australi sita.
Mailhac-sur-Benaize
Mailhac-sur-Benaize (Occitanice Malhac ) est commune Francicum 311 incolarum (anno 2008) praefecturae Vigennae Superioris in provincia Lemovicensi
Det sjunde inseglet
Det sjunde siglet (Suecice "Septimum sigillum") est pellicula nigra et alba anno 1957 ab illustri moderatore cinematographico Suecico Ingmaro Bergman edita.
Histriones eorumque partes
In pellicula agunt histriones qui sequuntur:
Passacaglia et Fuga in C molli, BWV 582
Passacaglia et fuga in c molli (BWV 582) est compositio musica in duobus motibus pro organo ab Ioanne Sebastiano Bachio inter annos 1706 et 1713 conscripta. Primus motus variationes viginti continet. Thema motus primi a Christe: Trio en passacaille, opere Andreae Raison, fortasse ortum est. Fuga triplex secundi motus sine pausa primum motum sequitur. Hoc opus Bachianum antecessoribus fuit maius et difficilius; valde a Roberto Schumann laudatum est. Inter compositores qui operis transcriptiones pro orchestra clavilique scripserunt sunt Leopoldus Stokowski, Maximilianus Reger, Christianus Zimerman, Eugenius Ormandy.
Poincy
Poincy est commune Francicum 701 incolarum (anno 2012) praefecturae Sequanae et Matronae in regione Insula Franciae.
Ioshua Lanier Martin
Ioshua Lanier Martin (natus in Blòount County die 5 Decembris 1799; mortuus in Tuscaloosa die 2 Novembris 1856), causidicus, fuit rerum politicarum peritus Americanus factionis Democraticae, qui inter alia ab anno 1845 usque ad annum 1847 Alabamae gubernator fuit. Praeterea Martin in Camera Repraesentantum Civitatum Foederatarum populi legatus fuit.
Poigny
Poigny est commune Francicum 493 incolarum (anno 2012) praefecturae Sequanae et Matronae in regione Insula Franciae.
Maisonnais-sur-Tardoire
Maisonnais-sur-Tardoire (Occitanice Maisonès ) est commune Francicum 450 incolarum (anno 2008) praefecturae Vigennae Superioris in provincia Lemovicensi
Cultus humanus Vallis Indi
Cultus humanus vallis Indi fuit cultus humanus aetatis aënei (inter annos 3300 et 1300 aerae vulgaris exstans, inter 2600 et 1900 florens) in regione nunc inter Pakistaniam, Indiam, Afganiamque divisa situs. Cum Aegypto et Mesopotamia, unus fuit ex magnis Mundi veteris cultis, et inter eos maximam habebat superficiem, 1.25 milliones chiliometrorum. Ut Aegyptus Nili, Indus donum fuit Indi, uni ex maximis Asiae fluminibus, atque Sarasvati nunc exsiccati, qui per Indiam Pakistaniamque currebat. Cultus Vallis Indi etiam cultus Harappensis appellatur ex Harappa, prima urbe anno 1920 excavata, tum in provincia Punjaba Indiae Britannicae, futura Pakistania sita.
Brocomagus
Brocomagus, Francogallice Brumath, Theodisce Brumpt, est urbs et commune Francicum 10'094 incolarum (anno 2013) praefecturae Rheni Inferioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata.
Historia
Aetate Romana Brocomagus Tribocorum civitatis caput in Germania superiore erat et in Tabula Peutingeriana prope Vosegum montem indicabatur. Hodie archaeologi reliquias vicorum illius urbis effodiunt. Nomen est celticum, e broco- (meles ?)) et magos (campus, forum) compositum.
Régina
Régina est commune Francicum 934 incolarum (anno 2012) in praefectura et regione transmarina Guiana Francica in America Australi sita.
Toy Story
est prima pellicula animata Pixar Technyphiis, quae cum Societate Gualterii Disney producta est. Quae accepit $177000000 dollaria in Civitatibus Foederatis inter septimum et unum sabbati in quo apparebat, et tempore suo pretiosissima pellicula animata erat.
Henricus Günther Nesselrath
Henricus Günther Nesselrath  (natus in Titz-Rödingen iuxta Iuliacum die 9 Novembris 1957), Rudolphi Kassel discipulus, est sermonum antiquorum philologus Germanicus. Nesselrath annis 1976 - 1981 Coloniae philologiae classicae atque historiae studebat.
Petrus Kuhlmann
Petrus Kuhlmann  (natus in Marsberg die 24 Maii 1965) est sermonum antiquorum philologus Germanicus.
Kazuki Ganaha
Ganaha Kazuki (我那覇 和樹) est pedilusor Iaponiensis, et etiam Turmae Pediludicae Nationalis Iaponiae (2006) lusor fuit. inter alia cum turmis Kawasaki Frontale, Vissel Kobe et FC Ryukyu lusit. Nunc ad gregem Kamatamare Sanuki pertinet.
Colornium
Colornium (Italiane: Colorno) est oppidum Italiae et municipium, in Regione Aemilia-Romania et in Provincia Parmensi situm.
Le Plessis-Placy
Le Plessis-Placy est commune Francicum 276 incolarum (anno 2012) praefecturae Sequanae et Matronae in regione Insula Franciae.
Remire-Montjoly
Remire-Montjoly etiam Rémire-Montjoly est commune Francicum 20'689 incolarum (anno 2012) in praefectura et regione transmarina Guiana Francica in America Australi sita.
Hayuma Tanaka
Tanaka Hayuma (田中 隼磨) est pedilusor Iaponiensis, et etiam Turmae Pediludicae Nationalis Iaponiae (2006) lusor fuit. inter alia cum turmis Yokohama F. Marinos, Tokyo Verdy et Nagoya Grampus lusit. Nunc ad gregem Matsumoto Yamaga FC pertinet.
Magnac-Laval
Magnac-Laval (Occitanice Manhac la Vau) est commune Francicum 1'889 incolarum (anno 2008) praefecturae Vigennae Superioris in provincia Lemovicensi
Ioannes Antonius Winston
Ioannes Antonius Winston (natus in Madison County die 4 Septembris 1812; mortuus in Mobile die 21 Decembris 1871), magister officinarum, fuit rerum politicarum peritus Americanus factionis Democraticae, qui inter alia ab anno 1853 usque ad annum 1857 Alabamae gubernator fuit.
Hugo Martínez
Hugo Martínez, vulgo plenius Hugo Roger Martínez Bonilla (in urbe Conceptionis Orientali die 2 Ianuarii 1968 natus) est politicus Salvatoriae.
Alumnus est universitatis Salvatorianae ubi motum discipulorum inter annos 1987 et 1992 conducebat, deinde universitatis Tolosanae in Francia universitatisque Mesoamericanae Cañas in civitate nativa. Legatus est parlamento Salvatoriano ab anno 2003. Anno 2009 minister a rebus externis factus est, quod officium usque in annum 2018 implevit, illis mensibus exceptis quo praesidatum patriae comitiis petebat.
Henricus Watkins Collier
Henricus Watkins Collier (natus in Lunenburg County Virginiae die 17 Ianuarii 1801; mortuus in Bailey's Springs die 28 Augusti 1855), causidicus, fuit rerum politicarum peritus Americanus factionis Democraticae, qui inter alia ab anno 1849 usque ad annum 1853 Alabamae gubernator fuit.
Egon Krenz
Egon Krenz (natus 19 Martii 1937 oppido Kolberg (Pomerania)) vir publicus Rei publicae Democraticae Germanicae (RDG) et sodalis SED fuit.
Iuventus et munus
Pater eius sutor erat. Egon anno 1943 scholam frequentare coepit. Cum pugna belli anno 1944 appropinquarent, cum parentes oppidum Damgarten in Pomerania fugerunt. Ibi Krenz ad annum 1953 scholam frequentavit. Eodem anno sodalis Iuventutis Theodiscae Liberae (FDJ), foederis iuvenum Communistarum Rei publicae Democraticae Germanicae (RDG), factus est. Deinde ad annum 1957 munus magistri discebat. Deinde exercitu Germaniae Orientalis militavit.
Cursus honorum
Krenz celeriter in iuventute libera promotus est et, postquam annis 1964 - 1967 Moscoviae litteris societatibus studuit et deinde secretarius FDJ fuit, anno 1974 praeses huius foederis nominatus est. Ab anno 1971 etiam legatus Camerae Popularis fuit. Ab anno 1971 inter rectores factionis SED acceptus est et ab anno 1981 legatus Consilii Rei Publicae Democraticae Germanicae et anno 1984 vicarius praeses consilii, i.e. vicarius Erici Honecker nominatus est. Mense Maio 1989, cum incolae RDG in electione consiliorum oppidum primo tempore non omnes pro Communistis suffragia tulissent, Krenz eventum suffragiorum defraudari iussit. Tamen 18 Octobris, postquam Ericus Honecker dux rei publicae dimissus est, successor nominatus est. Sed propter odium hominum non diutius quam ad diem 3 Decembris 1989 praeses consilii rei publicae et SED factionis manere potuit. Brevi tempore post etiam e SED exclusus est.
Iudicium
Anno 1993, post finem RDG accusatus est, quod homines, qui e RDG fugere cupiebant, necari iussisset. Annis 2000 - 2003 homicidii damnatus in carcere retentus est.
Magnac-Bourg
Magnac-Bourg (Occitanice Manhac) est commune Francicum 1'004 incolarum (anno 2008) praefecturae Vigennae Superioris in provincia Lemovicensi
Daigo Kobayashi
Kobayashi Daigo (小林 大悟) est pedilusor Iaponiensis, et etiam Turmae Pediludicae Nationalis Iaponiae (2006) lusor fuit. inter alia cum turmis Tokyo Verdy, Omiya Ardija et Shimizu S-Pulse lusit. Nunc ad gregem New England Revolution pertinet.
Le Plessis-l'Évêque
Le Plessis-l'Évêque est commune Francicum 258 incolarum (anno 2012) praefecturae Sequanae et Matronae in regione Insula Franciae.
Filinum
Filinum (seu Castrum Filini, deinde Felinum) (Italiane: Felino) est oppidum Italiae et municipium, in Regione Aemilia-Romania et in Provincia Parmensi situm.
Winda
Winda vel Wela (Lituanice et Lettonice Venta, Samogitice Vėnta) est flumen in Lituania et Lettonia (28% longitudinis). E lacu Medainis (in districtu Telsensi) oritur, 346 chm fluit et in Lettonia in mare Balticum effunditur. Cataracta Europae latissima Ventas rumba (Windae cataracta) in Winda in urbe Goldinga sita est. Piltynum urbs ad Windam et Vindovia portus in ostio eius sitae sunt.
Index operum Henrici Sagittarii
Index operum Henrici Sagittarii (Theodisce SWV abbreviatur) est collectio omnium operum ab Henrico Sagittario compositorum auctore Werner Bittinger. Hoc indice opera omnia secundum ordinem concetionis enumerantur.
Roura
Roura est commune Francicum 3'050 incolarum (anno 2012) in praefectura et regione transmarina Guiana Francica in America Australi sita.
Index operum Henrici Sagittarii
Primus liber canticum / Il primo libro de Madrigali (1611) – SWV 1–19
quinque vocibus adaptatum
Psalterium Beccerianum / Beckerscher Psalter (1628, rev. 1661) – SWV 97–256
… … … … ... … … …
Symphoniae sacrae II (1647) – SWV 341–367
Geistliche Konzerte für bis zu drei Singstimmen mit obligaten Instrumenten
Symphoniae sacrae III (1650) – SWV 398–418
Geistliche Konzerte für Singstimmen und Instrumente, teils mehrchörig
Olorum Canticum / Schwanengesang (1672) – SWV 482–494
Doppelchörige Geistliche Konzerte
Lussac-les-Églises
Lussac-les-Églises (Occitanice Luçac) est commune Francicum 496 incolarum (anno 2008) praefecturae Vigennae Superioris in provincia Lemovicensi
Le Plessis-Feu-Aussoux
Le Plessis-Feu-Aussoux est commune Francicum 544 incolarum (anno 2012) praefecturae Sequanae et Matronae in regione Insula Franciae.
Athene noctua
Athene noctua est quaedam nocturna avis. Athenae deae symbolum est.
4032 Chaplygin
4032 , olim designationibus 1985 UT4, 1972 TD1, et 1975 RO agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Ludmila Žuravlëva, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 4032 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Vindovia
Vindovia (Lettonice Ventspils, Theodisce antea Windau et Russice Виндава) est urbs Lettoniae in Curlandia regione historica sita; in litore maris Baltici in ostio Windae fluminis sita est. Incolas 33 372 anno 2021 habuit.
Ernestus (archidux Austriae)
Ernestus (natus die 15 Iunii 1553 Vindobonae, mortuus die 20 Februarii 1595 Bruxellis) fuit archidux Austriae et gubernator Austriae Superioris Inferiorisque necnon Nederlandiae.
Vindovia
Historia
Anno 1290 a Fratribus militiae Christi castellum conditum est. In numerum urbium anno 1378 Vindovia inclusa est. Pars ducatus Curlandiae et Semigalliae ab anno 1561. Saeculo XVII portus magnus Vindoviae crescebat.
Ernestus (archidux Austriae)
Vita
Ernestus fuit filius secundus imperatoris Maximiliani II. et frater minor imperatoris Rudolphi II. Unus et unicus familiaris imperatoris habebatur, cui et in regno succedere debuit. Anno 1590 ei tutela Ferdinandi archiducis Austriae Inferioris mandata est, anno 1592 in Hungaria cladem a Turcis accepit.
Eodem anno Philippius II., rex Hispaniae, ei regimen Nederlandiae detulit; Ernestus autem Bruxellas demum anno 1594 pervenit. Gubernatio eius nimis brevis fuit, ut ullam vim in res politicas haberet. Cum autem pictorem Petrum Bruegel animadverteret fratrisque oculos in illum converteret, auctor factus est collectionis Bruegelianae, quae hodie in Museo historiae naturali Vindobonensi aspici potest.
Rotundus Mons
Rotundus Mons est commune Helveticum 4'973 incolarum (anno 2013) pagi Friburgensis et districtus Glâne caput.
Linards
Linards (Occitanice Linards) est commune Francicum 1'083 incolarum (anno 2008) praefecturae Vigennae Superioris in provincia Lemovicensi
Guidonia Castrum Monticellorum
Sententia
Sententia urbis est: S.P.Q.C., Senatus PopulusQue Corniculanus.
Cleomenes III
Cleomenes III (natus circa 255 a.C.n., mortuus Alexandriae 219 a.C.n.) fuit rex Spartae e stirpe Agiadum inter 235 et 222 a.C.n. Magni momenti fuit eius regnum in ultima Spartanae civitatis historia ː etenim res novas -quas tamen nihil aliud esse putabat nisi antiquum Lycurgi propositum restituere - ab Agide IV paucis ante annis temptatas pertulit. Ephoros sustulit (227 a.C.n.), numerum civium auxit, terras inter cives divisit. Qua de causa Plutarchus eius vitam cum vita Agidis IV coniunctam, regis qui eadem consilia paulo antea frustra meditatus erat, composuit et in Vitis parallelis cum reformatoribus Romanis Tiberio et Gaio Graccho comparavit. Egregius dux belli quoque exstitit Cleomenes et bella adversus finitimum Foedus Achaicum atque etiam Macedones continuavit ː veterem enim Lacedaemoniorum in Peloponneso hegemoniam reciperare in animo habebat.
De familia et educatione
Cleomenes filius regis Leonidae II erat cui rite successit et feminae alienigenae ex Asia oriundae, Cratesicleae. Frater ei fuit Eukleidas, quem anno 227 a.C.n. spretis civitatis legibus sibi in regnum sociavit, quamvis non Eurypontidarum stirpe ortum, necnon soror Chilonis, uxor Cleombroti II cuius maritus post breve regnum anno 241 a.C.n. in exsilium proficisci coactus fuerat. Iussu patris Agiatin, Agidis IV viduam, uxorem adulescentulus duxit, quam multum amavit et ex ea duos liberos genuit. Uxore iam mortua societatis cum Ptolomaeo firmandae causa et matrem et liberos obsides in Aegyptum invitus misit. Anno 219 a.C.n. postquam ipse Cleomenes sibi mortem conscivit familia universa iussu Aegyptiaci regis necata.
Publica consilia Cleomeni non tantum ab uxore Agiatide inspirata videntur - etenim exemplum Agidis IV secutus est - sed etiam a Stoico philosopho, Zenonis discipulo, Sphaero qui inter eius magistros unus memorandus est. Ita in animo iuvenis regis fabulae de Lycurgo legislatore Porticus placitis miscebantur.
An Cleomenes tyrannus fuerit
Rebus nuper gestis edoctus Cleomenes in eosdem errores atque Agis non incidit sed res novas cum paucis secreto et diligenter paravit. Quos enim consiliis suis adversaturos arbitrabatur dilectu habito in exercitum conscripsit ac secum duxit adversus Aratum Achaeosque. Deinde continuis itineribus per totam Peloponnesum fessos milites suos in castris volentes reliquit dum ipse cum paucis mercennariis Spartam redit. Ibi ephoros una cenantes invenit atque statim occidit (e quinque unus graviter saucius effugere potuit). Postridie contione apud populum habita Lacedaemonios docuit inutiles magistratus fuisse ephoros et diu post Lycurgum creatos, qui potentiam nimiam paulatim sibi assumpsissent, spretis regibus senatuque. Simul octoginta praecipuos adversarios proscripsit qui urbem reliquerunt. Tum omnes fundos in unum conferre et ex aequo inter cives dividere potuit et quattuor milia novorum civium creavit qui hoplitae fierent, quod idem facere Agis IV voluerat. Simul educationem et disciplinam et genus vitae (ἀγωγή) olim a Lycurgo instituta restituit, in primis cenas communes (συσσιτία).
Circa idem tempus regem fecit fratrem Eukleidan ita ut ambo reges e stirpe Agiadum forent quod Spartae ex omni memoria inauditum erat. Nam qui e stirpe Eurypontidarum succedere debebat, Archidamos V, Agidis IV frater, benigne a Cleomene admonitus ut Spartam exsilio Messeniaco rediret, primo adventu statim interfectus erat. Phylarchus, rerum gestarum scriptor Cleomeni aequus, culpam necis in inimicos reicit qui poenas mortis Agidis dare reformidabant, quam opinionem Plutarchus in vita sua dubitanter referebat. Polybius contra regem Cleomenem illius necis sine ambage accusabat.
Ita ab anno 227 a.C.n. omnia Spartae penes Cleomenem erant quem hostes, Achaei et Macedones, non regem sed tyrannum appellabant. Certe nummos argenteos capite suo diademato signavit, ad imitationem regum Macedoniae, Syriae, Aegypti... Quod parum cum Lycurgi placitis congruebat qui argentum et aurum e civitate prohibuisse et monetam ferream tantum valere iussisse dicebatur.